
                           НАЧАЛНО УЧИЛИЩЕ „ХРИСТО БОТЕВ” – ПЛОВДИВ

ул.  „Зайчар“ № 7, тел./факс 032/954-066; 032/953-039; 

e-mail: nu-hrbotev@nu-hrbotev.org
Утвърдил: ………………
Директор: Милен Стайков
Заповед: РД – 10 – 558/17.02.2025 г.

Вътрешни правила за организация на процедури за отдаване под наем на имоти  на НУ „Христо Ботев“ –  Пловдив 
I.ОБЩИ ПОЛОЖЕНИЯ
1. Настоящите вътрешни правила съдържат подробно описание на процедурите, относно отдаване под наем на обособени части от имоти – предоставени за управление на НУ „Христо Ботев”- Пловдив

2. Вътрешните правила са разработени в съответствие със Закона за финансово управление и контрол в публичния сектор с цел създаване на увереност за добро финансово управление на публичните средства и прозрачно управление на активите.

3. Отдаването под наем на имоти на НУ „Христо Ботев”- Пловдив се извършва при спазване на чл.5, ал.5 от Наредбата на  Общински съвет Пловдив за реда за придобиване, управление и разпореждане с общинско имущество (последно изм. от м. юли 2020г.) съгласно който предоставените имоти и вещи не могат да се преотстъпват за ползване, да се ползват съвместно по договор с трети лица, да се отдават под наем или да се пренаемат, освен в случаите, предвидени в закона.
II. НОРМАТИВНИ ДОКУМЕНТИ, РЕГЛАМЕНТИРАЩИ ДЕЙНОСТТА
· Закон за общинската собственост / Закон за държавната собственост; 
· Наредба за реда за придобиване, управление и разпореждане с общинско имущество за предоставянето под наем на имоти общинска собственост;

· Наредба за определянето и администрирането на местните такси и цени на услуги на територията на Община Пловдив;
· Закон за училищното и предучилищно образование; 

· Закон за финансово управление и контрол в публичния сектор /ЗФУКПС/; 
III. ПРОЦЕДУРА – ИНИЦИИРАНЕ ОТДАВАНЕТО ПОД НАЕМ НА
ОБОСОБЕНИ ЧАСТИ ОТ УЧИЛИЩЕТО
Отдаването под наем на имотите, предоставени безвъзмездно за управление на НУ „Христо Ботев“ – Пловдив, се извършва от директора на учебното заведение, след провеждане на публичен търг или публично оповестен конкурс. Процедурата по провеждане на публичен търг или публично оповестен конкурс се открива със Заповед на директора на училището.   
	 ДЕЙСТВИЕ/ 
ПРОЦЕС 

	 СЪДЪРЖАНИЕ 

	 ОТГОВОРНОСТ 

	 ЗАБЕЛЕЖКА 


	Преглед на обособените 
самостоятелни помещения 


	Списък с описание на обособените
самостоятелни помещения 


	 Директор/ 

счетоводител 


	В началото на учебната година се извършва преглед на свободните обособени самостоятелни помещения в НУ „Христо Ботев”-гр.Пловдив. Съставя се списък с подробно описание на помещението и неговото състояние. 



	 Мотивирано предложение 


	Счетоводителя на училището изготвя предложение до Директора на училището относно:
 1.предназначение на помещението 

/какъв предмет на дейност се осъществява при помещения отдадени при предишни процедури под наем/; 

2.технически данни: 

-местоположение; 

-квадратура; 

-състояние; 

3.обосновка за необходимостта от отдаване под наем


	Счетоводител         ЗДАСД
	 В предложението се описват накратко: 

1.предназначението на свободните помещения; 

2.точното местоположение в сградата; 

3.извършва се измерване на квадратурата на помещението и се описва подробно състоянието, както и наличните вещи; 

4.обосновава се необходимостта за отдаване под наем като: изтичане на договори на настоящи 

наематели или за нови помещения – какво налага отдаването под наем, размер на очаквани приходи. 



	Одобряване 


	Разглеждане на предложението и вземане на решение за последващи действия 


	Директор 


	Директорът на учебното заведение приема и разглежда предложението, като взема решение  отдаване под наем на помещенията и специфичните изисквания към наемателите, спрямо дейността и характера на учебното заведение



IV.  ПРОЦЕДУРА – ОТДАВАНЕ ПОД НАЕМ

   Директорът на  НУ „Христо Ботев”-гр.Пловдив, отдава под наем помещения за образователни, учебни дейности и други цели в предоставения му имот, при условие, че наемането им не пречи на учебно-възпитателния процес, като преди издаването на заповедта за откриване на процедурата, задължително се изисква съгласувателно становище на заместник кмета по общинска собственост или директора на дирекцията по общинска собственост на Община Пловдив.
     Отдаването под наем се извършва по следния ред и при спазване на следните условия: 

1.Срокът за отдаване под наем за образователни, учебни дейности и други дейности не може да е по-дълъг от 5 /пет/ години при провеждане на публично оповестен конкурс и 5 /пет/ години при провеждане на търг.
2.Немната цена не може да бъде по-ниска от началната цена, определена в Наредбата за началния размер на наемните цени за имоти-общинска собственост на Общински съвет- 
гр. Пловдив.
3. Директорът организира и провежда публичен търг/публично оповестен конкурс, като назначава със заповед комисия, която се състои от председател, заместник-председател и членове. В състава и задължително се включва  правоспособен юрист и по един общински съветник от политически представена група в Общински съвет /ППГОС/ посочен от ръкововствата им и двама нечленуващи в група съветници. 

Не могат да участват в състава на комисията лица, които са заинтересовани от резултатите на търга или конкурса, или са „свързани лица“ по смисъла на Търговския закон с участниците в търга или конкурса, както и с леновете на техните упралители или контролни  органи.


Членовете на комисията  подписват декларация за обстоятелствата по предходния абзащ и за неразпространение на търговска или служебна информация, свързана с участнищите и техните предложения /Приложение № 1/.

В заповедта директорът на училището определя възнаграждението на членовете на комисията, които са общински съветници.


Комисията може да заседава и взема решения, ако присъстват най-малко половинта от членовете й, като е задължително присъствието на председателя или заместник-председателя, както и на юрист.


За своята работа комисията води протокол, който се подписва от всички присъствали членове.


Комисията приема решения с обикновено мнозинство от присъствщите с явно гласуване.Когато член на комисията е против взетото решение, той подписва протокола с особено мнение и писмено излага мотивите си. 

      Публичен търг или публично оповестен конкурс за сключване на сделка за управление или разпореждане с общинско имущество, се провежда въз основа на тръжна/ конкурсна документация, изготвена от комисията.

При разпореждане с недвижим имот, към документацията се прилагат: акт за общинска собственост, скица на имота по действащия ПУП с нанесена кадастрална основа и описани съседи, справка от дирекцията по архитектура и градоуствойство относно градоустройствения статут на имота, извака от поземлен кадастър и данъчна оценка на имота.

Не се допуска промяна на обявените условия на търга или конкурса, с изключение на отлагане провеждането на търга или конкурса за по-късна дата. Промяната се извършва със Заповед на директора на НУ „Христо Ботев“ – Пловдив

В случай, че необходимостта от промяна се установи до изтичане на срока за закупуване на тръжна/конкурсна документация, заповедта за промяна се прилага към тръжната/конкусната документация, както и се осъобщава на лицата, които до датата на издаване на заповедтта за промяна са закупили тръжна/конкурсна документация. Съобщаването се извършва чрез устно уведомяване за съдържанието на заповедтта по телефон или по друг подходящ начин, в присъствието на двама свидетели – длъжностни лица, което се удостоверява чрез съставянето на протокол и подписването му от извършилото съобщаване длъжностно лице и от двама свидетели – длъжностни лица. 

Въз основа и в съответствие с утвърдената документация комисията обявява търга или конкурса в електронната страница на НУ „Христо Ботев“ –  Пловдив, в един национален, един местен ежедневник, както и на таблото за обяви на училището.
Конкурсът се провежда не по-рано от 15 дни от датата на обявяването му  в ежедневниците, интернет страницата и таблото на училището.
   Обявата трябва да съдържа информация за предмета на търга или конкурса, цената на книжата, размера на депозитната вноска, дата и място на провеждане, адрес и телефон за информация и други данни, съгласно разпоредбите на настоящите вътрешни правила. 


Когато след изтичане на срока за закупуване на тръжната/конкурсната документация, за търга/конкурса няма закупена тръжна/конкурсна документация, директорът на училището може: 

1. Да издаде заповед за промяна датата на провеждането на търга/конкурса и
 съответно удължаване срока за закупуването на тръжна/конкурсна документация;

2. Да издаде заповед за закриване на търга/конкурса;

Разходите по организиране, обявяване и провеждане на търг или конкурс се 

осигуряват от бюджета на НУ „ХристоБотев“ –  Пловдив.


Приходите от продажбата на документацията се внасят в съответните бюджетни сметки на Община Пловдив. 
V. П Р О В Е Ж Д А Н Е  Н А  Т Ъ Р Г / К О Н К У Р С

1. ЗАПОВЕД ЗА ОТКРИВАНЕ  И ИЗГОТВЯНЕ НА ТРЪЖНА / КОНКУРСНА ДОКУМЕНТАЦИЯ

Процедурата по провеждането на търга/конкурса се открива със Заповед на Директора, която съдържа:

1. Състава на комисията за подготовка, организиране и провеждане на търга/конкурса;

2. При провеждане на търг – вид на търга – с тайно или с явно наддаване;

3. Начална тръжна цена/конкурсна цена;

4. Стъпка на наддаване – при търгове с явно наддаване;
5. Депозит за участие

6. Възнаграждение на члевонете на комисията;

Тръжната/конкурсната докумантация съдържа:

1.Описание на имота – предмет на търга/конкурса;

2. Начална тръжна цена/конкурсна цена, 
3. Вида, размера, начина и срока на плащане на депозита за участие, който при търг не може да бъде по-малка от 10% от началната тръжна цена;;

4. Срок и място за получаване на тръжната/конкурсна документация, който не може да е по-кратък от 14 дни от датата на обявяване на търга/конкурса;
5. Начин и срок на плащане на цената от спечелилият търга/конкурса участник;

6. Дата, място и час на провеждане на търга/конкурса;

7. Условията за оглед на предмета на търга/конкурса;

8. Образщи на документи, които участникът следва да попълни;

9. Проект на договор, съдържащ минимум: 

9.1 Дата, местоположение на обекта



9.2  Данни за училището и наемателя; 
9.3 Предмета на договора – точно и пълно описание на обособеното 
помещение, предназначението на помещението; 

9.4 Срок на договора  съгласно заповедта на ръководителя; 

 
9.5 Цена – размер на вноската, корекционни коефициенти, съгласно наредбата; 

      
9.6 Ред и начин за изплащане на консумативи /Електроенергия, Вик/ 

            9.7 Срок за заплащане на наемната цена, лихва при закъснение; 

      
9.8 Права и задължения на училището – наемодател; 

       
9.9 Права и задължения на наемателя/ задължително се включват клаузи за извършване на текущ ремонт, заплащане на данък и такса смет/; 

       
9.10 Изменение и прекратяване на договора; 

      
9.11 Неустойки – при неизпълнение на поетите с договора задължение по офертата, представена при проведената процедура; 
10. Конкурсни условия

Наемните правоотношения се прекратяват на следните основания:

1. Поради неплащане на наемната цена за повече от 1 месец или поради 

системното й неплащане в срок;

2. Поради лошо управление;

3. Когато помещенията се ползват в нарушение на забраните по чл.11 от Закона

 за общинска собственост;

4. Поради неплащане на консумативните разноски за повече от един месец;

5. Поради възникване на належаща общинска нужда, както и при възникване на

 необходимост същият имот да бъде предоставен за ползване за нуждите на органите на общината или на юридически лица и звена на общинска бюджетна издръжка;

6. Други основания, определени в договора за наем; 
Наемните правоотношения, се прекратяват с предизвестие по реда на Закона за задълженията и договорите.
         Допълнителни условия. 
11. Стъпка на наддаване – при търговете с явно наддаване, чрез която се увеличава началната тръжна цена, като стъпката се определя като цяла стойност.

12. Адрес и телефон на директора на училището

2.  ОФЕРТА НА УЧАСТНИЦИТЕ
Участниците в търга/конкурса подават предложенията си в запечатан непрозрачен плик в срока  определен в заповедта на директора на училището. Върху плика се отбелязва името /фирмата/ и адреса на участника, обекта – предмет на търга/конкурса, за който се кандидатвства, телефон и  имейл за връзка.
    Предложението за участие в търг/конкурса съдържа: 

· Заявление по образец за участие в търга/конкурса; 

· ЕИК, съдебно удостоверение за актуалното правно състояние на заявителя или документ за самоличност за физически лица /копие, заверено от участника/; 

· За юридически лица и еднолични търговци – съдебни удостоверения, издадени на участника, че: 

                   -не е обявен в несъстоятелност; 

                  - не се намира в производство за обявяване в несъстоятелност; 

                  - не се намира в ликивдация

·   Декларация  по образец  за получаване и запознаване с тръжните/конкурсните условия; 

· Декларация по образец за извършен оглед на обекта; 

· Декларация по образец за неразгласа на информацията, предоставена във връзка с участието в конкурса; 

· Платежен документ за внесен депозит; 

· Удостоверение за липса на задължения по данъчно-осигурителната сметка от съответното подразделение на Националната агенция по приходите (оригинал или копие, нотариално заверено от участника); 

· Служебна бележка за недължими общински вземания към Община Пловдив (оригинал или копие, нотариално заверено от участника); 

· Проект на договор, подписан от участника; 

· Свидетелство за съдимост 
· Декларации по ЗМИП

· Ценово предложение в запечатан непрозрачен плик. В предложението, поставено в плика се вписват наименованието на обекта на търга/конкурса, пледлаганата цена (цифром и словом), името на участника или името на упълномощеното лище.

Всяко предложение, поставено в незапечатан плик или което не съдържа данните по предходните точки се приема от комисията за недействително.

3. ОТВАРЯНЕ НА ОФЕРТИ ОТ КОМИСИЯТА
Търгът/конкурсът се провежда от назначената от Директора комисия, в деня, часа и мястото, посочени в тръжната/конкурсната докуентация.

Търгът/конкурсът се открива от председателя на комисията, а при негово отсъствие – от заместник-председателя, който прочита регистъра на подадените от кандидатите пликове с тръжни/конкурсни документи за участие в търга/конкурса, по реда на тяхното постъпване.

От момента на откриване на търга/конкурса, участниците нямат право да разговарят по между си, да провеждат телефонни разговори, както и да разменят информация по мжеду си по друг начин. При нарушаване на изискванията по предходно изречение, по решение на комисията, съответния участник може да бъде отстранен от по-нататъшно участие в търга/конкурса, като тове се отбелязва в протокол за работата на комисията.

Регистирането на участниците в търга/конкурса започва с тяхното допускане.

Докускането на кандидатите до участие в търга/конкурса се осъществява от комисията чрез отваряне на пликовете с тръжни/конкурсни документи на отделните участници по реда на тяхното постъпване, и извършване на проверка относно редовността и пълнотата на представените документи, съобразно изискванията, посочени в тръжните/конкурсните книжа.

Не се разглеждат предложения, които:

-са подадени след срока , определен със заповедта; 

-са подадени в незапечатан или прозрачен плик; 

-не съдържат документ за внесен депозит за участие; 

-не съдържат който и да е от документите, посочени в тръжната/конкурсната документация. 

       Всеки допуснат до участие се вписва в регистъра на допуснатите до участие в търга /конкурса кандидати.  (Приложение №2)
При търгове с явно наддаване, след регистрирането на допуснатите кандидати за участие, се пристъпва към процедурата по наддаване, в която участват само допуснатите кандидати.

При търгове с явно наддаване прцедурата по наддаване започва с обявяване от председателя (заместник-предстедателя) на комисията на началната тръжна цена и стъпката на наддаване /определена в тръжните документи/, след което председателят (заместник-предстедателят) открива наддаването.
Наддаването се извършва чрез устно обявяване от участниците на последователни суми, всяка от които е по-висока от предходната с една стъпка на наддаване, разграничени от председателят (заместник-председателят) на комисията.
Преди третото обявяване на всяка предложена сума, предстедателят (заместик-председателят) на комисията прави предупреждение, че е последно, и ако няма друго предложение обявява приключването на наддаването със звуков сигнал, след което закрива търга.

При търгове с тайно наддаване, процедурата по наддаването се провежда чрез отваряне от комисиято по търга на пликове с наддавателни (ценови) предложения, като се отварят пликовете с наддавателните /ценовите/ предложения само на допуснатите кандидати.

Председателят /заместник-председателят/ или упълномощен от него член на комисията при отваряна на всеки плик проверява редовността на предложението и оповестява предложената цена.


Предложенията се заверяват от председателя/заместник-председателя/ и се подреждат според размера на посочените суми..

При предложена еднаква най-висока цена от повече участници, търгът продължава между тях с откито наддаване, което започва от тази цена. Стъпката на наддаване в този служай се определя на 2% от началната тръжна цена.
При провеждане на конкурс, допускането на кандидатите до участие в конкурса се осъществява от комисията, която в присъствието на всички кандидати отваря плика с надпис „Документи за допустимост“ и се извършва проверка на представените от кандидатите документи, относно тяхната редовност и пълнота, съобразно изискванията, посочени в конкурсните книжа.

След регистрирането на документите на кандидати до участие в конкурса, комисията продължава работата си в едно или няколко закрити заседания, като разглежда офертите само на допуснатите кандидати.

Комисията разглежда офертите и взема решение в закрито заседание.

Комисията запова разглеждане на офертите по реда на регистрирането на участниците.

Кандидатите са длъжни в процеса на провеждане на търга/конкурса незабавно писмено да уведомят комисията за промени в обстоятелствата, заявени и посочени в офертата.

Комисията оценява и класира представените оферти.

Комисията не класира кандидат, чиято оферта не отговая на изискванията на тръжната/конкурсната документация или на условията, при които е обявен търгът/конкурсът.

В случай, че има закупени тръжни/конкурсни книжа, но за конкурса няма кандидат със заявено участие чрез подаване на плик с тръжни/конкурски документи до обявениея краен срок, търг не се провежда и същият се обявява за непроведен.

В случай, че има закупени тръжни/конкурсни книжа,  и има кандидат/и със заявено участие чрез подаване на плик с тръжни/конкурски документи до обявениея краен срок, но в деня, часа и мястото, определение за провеждане на търг/конкурс, не се яви нито един кандидат, провеждането на търга се отлага с два часа.

Ако след изтичане им, отново се не яви кандидат, търг/конкурс не се провежда и същият се обявява за непроведен.

При заявено участие чрез подаване на плик с тръжни/конкурсни документи само от един кандидат, търгът/конкурт се провежда, като след извършване на проверката относно редовността и пълнотата на представените документи, съобразно изискванията, посочени в тръжните/конкурсните дкнижа, ако кандидатът бъде допуснат до участие, същият се обявява за спечелил търга/конкурса, при положение, че предложи цена, преставляваща началната тръжна/конкурсна цена, увеличена с една стъпка – при търг с явно наддаване, и по предложената от кандидата цена – при търг с тайно наддаване или конкурс.


В случай, че в резултат на отстраняване на кандидат/и до участие в търга бъде допуснат само един кандидат, същият се обявява за спечелил търга , при положение, че предложи цена, представлявавща началната тръжна цена, увеличена с една стъпка – при търгове с явно наддаване , и по предложената от кандидата цена – при търг с тайно наддаване или конкурс.
Ако нито един от кандидатите за участие в търга не бъде регистриран, предстедателят на комисията закрива търга/конкурса.

Когато след започване на процедурата по наддаване никой от участниците не обяви цена, по –висока от началната тръжна цена с определена стъпка на наддаване, търгът се закрива. Внесените депозити на участниците не се възстановяват.

В срок от 14 работни дни от провеждане на заседанието, комисията представя мотивиран доклад на директора, който съдържа предложения за опреледевяне на участник.

4. ИЗВАВАНЕ НА ЗАПОВЕД/РЕШЕНИЕ ЗА ИЗБОР НА СПЕЧЕЧЕЛИЛИЯ ТЪРГА/КОНКУРСА УЧАСТНИК

В 14-дневен срок след приключване на търга, директорът на училището издава заповед, с която обявява спечелилият участник, въз основа на изготвения от комисията доклад.

В 30-дневен срок след приключване на конкурса, директорът въз основа изготвен от конкурсната комисия доклад, издава решение за определяне на спечелелия конкурса/търга участник.

Заповедта/Решението се връчва срещу подпис или се изпраща с препоръчано писмо с обратна разписа на спечелилия търга/конкурса участник и на всички участници в търга/конкурса.

Заповедта/Решението на директора за обявавена на спечелилия участник подлежи на обжалване по реда на АПК.
 5. ДЕПОЗИТИ НА УЧАСТНИЦИТЕ
    Депозитът на спечелилия търга/конкурса участник се задържа като гаранция за сключване на договор или се прихваща от цената.

   Внесените депозити за участие на нерегистрираните за търга/конкурса кандидати и на неспечелилите търга/конкурса участници се възстановяват по банков път по посочената от тях в тръжната/конкурсна документация банкова сметка в 14-дневен срок от изтичане по отношение на всеки един от тях на срока за обажалвате на заповедта. Върху тези суми не се дължат лихви.

    Внесените депозити за участие на участниците, обжалвали заповедта на директора на училището за обявяване на спечелилия участник се задъжжат до влизане в сила на заповедста, респективно до отмяната й. Върху тези суми не се дължат лихви.
6. СКЛЮЧВАНЕ НА ДОГОВОР
В 7-дневен /седем дневен/ срок след влизане в сила на Заповедта/Решението, директорът на училището издава заповед, с която определя дължимите от спечелилия участник плащания, които следва да се извършат преди подписване на договора, както и срок за сключване на същия. Заповедта се връчва срещу подпис или се изпраща с препоръчано писмо с обратна разписка на спечелилия търга/конкурса участник и след изпълнение на съдържащите се в нея условия, директорът на училището сключва договор.

В случай, че спечелилият търга/конкурса участник писменно откаже да подпише договора, или в едноседмичен срок след срока, определен в Заповедта не се яви в НУ „Христо Ботев“ –  Пловдив, не внесе дължимите суми в определения срок или не се яви за подписване на доовора, директорът на училището, може:

1. Да покани за сключване на договор класирания на второ място участник или

2. Да прекрати търга/конкурса

   Депозитът за участие на поканените и отказали да сключат сделка участници не се възстановява.

    Заместник-директор административна дейност на учебното заведение, подготвя проект на договор по приложения към тръжната/конкурсна документация образец въз основа на заповедта за избор на наемател и документите надлежно отразяващи изпълнението на дължимите престации, с участника, спечелил търга или конкурса. В договора задължително се включват условията, при които е спечелен търгът/конкурсът. Проекта на договор се съгласува от счетоводителя на училището и се представя на Директорът на учебното заведение  за преглед и одобрение. Внасянето на каквито и да било изменения в предоставения с тръжната/конкурсната документация договор или неявяването на спечелилия търга/конкурса участник за сключване на договор се счита за отказ и депозитът му не подлежи на връщане. Договорът за отдаване под наем се съставя в два еднообразни екземпляра, за всяка от страните
     В случай, че договорът не бъде сключен по вина на спечелилия търга/конкурса участник, депозитът му се задържа, а директорът издава заповед за даване на нов срок от  14 дни при проведен търг  и 30 дни  за проведен конкурс за сключване на договор със следващия класиран участник, по условията на офертата му. 
    Ако в определения срок не бъде сключен договор по причини, независещи от волята на участника, спечелил конкурса, съответно на класирания на следващо място участник, директорът издава заповед за удължаване на срока за сключване на договор. 

     При неизпълнение на поетите с договора задължения по условията на търга/конкурса, спечелилият участник понася санкции, определени в условията на договора. 

Предаването на обекта-предмет на търга/конкурса се извършва в срок от три работни дни от влизане в сила на договора чрез двустранно подписан приемо-предавателен прокол между наемателя и представител на НУ „Христо  Ботев“ – Пловдив.
VI. ПРОЦЕДУРИ – ПОЧАСОВО ОТДАВАНЕ ПОД НАЕМ НА ПОМЕЩЕНИЯТА
  1. За почасово ползване на учебни кабинети, зали и  физкултурен салон  не се изисква провеждането на публичен търг или конкурс. Цената на услугата по почасово отдаване под наем на помещения на НУ „Христо Ботев“ гр.Пловдив се определя съгласно Приложение 8.5 от Наредбата за определянето и администрирането на местните такси и цени на услуги на територията на Община Пловдив.
2. Помещенията не могат да се предоставят за ползване за политическа или религиозна дейност. 
  Редът и условията за предоставяне под наем на свободните помещения се определят със следната процедура:

	ДЕЙСТВИЕ/ 

ПРОЦЕС 
	СЪДЪРЖАНИЕ 


	ОТГОВОРНОСТ 


	ЗАБЕЛЕЖКА 



	Преглед на седмичното разписание за ползване на части от имота на училището – кабинети, зали, салон

	Протокол с описание на помещенията и свободните часови диапазони 


	Счетоводител/определен от директора педагогически специалист
	Счетоводителят съвместно с определен от директора педагогически специалист в началото на учебната година/на срока извършва преглед на седмичното разписание за ползване на кабинети, зали, салон, които могат да се предоставят на трети лица за временно възмездно ползване 



	Мотивирано предложение 


	1.Предназначение на помещенията/какъв предмет на дейност ще се осъществява/; 

2.технически данни – местоположение, квадратура, състояние; 

3.свободен часови диапазон; 

4.обосновка за необходимостта от отдаване под наем 
	Счетоводител/ ЗДАСД или определен от директора педагогически специалист
	Предложението следва да съдържа: 

-Описание на частите от имота; 

-салони, зали; 

-времето за ползване – часови график, дни; 

-наемна цена, съгласно Наредбата за определянето и администрирането на местните такси и цени на услуги на територията на Община Пловдив

	Одобряване 


	Разглеждане на предложението и вземане на решение за последващи действия 


	Директор 


	Директорът на

учебното заведение приема и разглежда предложението. 



	Уведомяване на обществеността 


	Обява в медиите. 

Писма до наематели от предходни периоди 
	Директор 
	Обявата съдържа: 

График на свободните помещения, условията за ползване и изискванията към кандидатите, документите, които следва да бъдат предоставени, срок за приемане на офертите и оповестяване на решението 

	Назначаване на комисия 


	Заповед за комисия за преглед, анализ и класиране на наемателите


	Директор 


	В заповедта се определят минимум три члена, описва се реда и организацията 

на работа, критерии за подбор, срок за изпълнение и документи 



	Работа на комисията 


	Провежда се заседание на комисията, съгласно заповедта на директора 


	Комисия 


	Съставя се протокол за дейността на комисията, в който се отразява становище за избраните кандидати, предложение за разпределението на помещенията и часовите графици. 



	Утвърждаване на протокола и сключване на договори 


	Въз основа на протокола директорът издава заповед, с която утвърждава: помещенията, часовия график и наемателите 


	Директор


	Уведомяват се кандидатите за графиците и се поканват да сключат договори. 




Сключването на договори се извършва по процедурата разписана в раздел 6 на настоящите правила. 
В случайте, когато е възникнала необходимост за инцидетнто ползване на помещенията в учебното заведение се съставя двустранно подписан протокол между директора и наемателя, който сдържа подробни дании за ползваното помещение и часовия график, позволяващи определяне на наемната цена.
VII. ПРОЦЕДУРИ – ДОКУМЕНТИРАНЕ И ОТЧЕТНОСТ
	ДЕЙСТВИЕ/ 

ПРОЦЕС
	СЪДЪРЖАНИЕ
	ОТГОВОРНОСТ
	ЗАБЕЛЕЖКА 



	Съставяне на досие 


	За предоставеното под наем помещение се съставя досие


	ЗДАСД/счетоводител
	Досието на отдаденото под наем помещение следва да съдържа всички относими документи от момента на предложението за обособяване на помещението до сключения договор и/или месечните справки за дължим наем и консумация на вода и ток, фактури и т.н. 



	Регистър на договорите 


	Договорът се завежда в Регистър на договорите 


	ЗДУТД/счетоводител
	Договорът се завежда във вътрешен регистър на договорите на училището за помещения отдадени под наем.Регистърът трябва да съдържа името на наемателя, дата на сключване на договора, срок, наемна месечна цена 



	Запознаване на длъжностните 

лица 
	Уведомяват се служителите, имащи ангажименти и отговорности, свързани с наемането на поемщението

	Счетоводител/ЗДУТД
	

	Счетоводна отчетност 


	Откриване на аналитични партиди 


	Счетоводител


	В счетоводната система на учебното заведение се създава организация за законосъобразно отчитане на приходите от наеми. 



	Текущ контрол 


	Проверки за изпълнение клаузите на договора, правилно определяне на дължимите суми и събираемост на прихода 


	ЗДУТД/Директор 
	счетоводителят предоставя справка на директора за изпълнението на задълженията на наемателите по договорите за наем за платени месечни наеми,  префактурирани ток, вода и др.консумативи.


VIII. ЗАКЛЮЧИТЕЛНИ РАЗПОРЕДБИ

- Вътрешните правила за отдаване под наем на имоти на НУ „Христо Ботев“ са част от Вътрешните правила на  СФУК.
- Вътрешните правила са предоставени на длъжностните лица за запознаване и изпълнение. 

- Настоящите правила подлежат на усъвършенстване и актуализация с промяна в нормативната уредба. 

- За неуредени въпроси в настоящите правила се прилага действащата нормативна уредба на Община Пловдив. 

- Контрол по спазване на Вътрешните правила за отдаване под наем на имоти на НУ „Христо Ботев“ – гр. Пловдив се осъществява от Директора на учебното заведение.

- Неразделна част от настоящите правила са следните приложения: 
1. Приложение №1  Декларация за свързаност по смисъла на § 1, ал.1 и ал.2 от Търговския закон 

2. Приложение №2 – Списък на допуснатите кандидати до публичен търг/публично оповестен конкурс
Приложение №1

Д Е К Л А Р А Ц И Я
за 

свързаност по смисъла на § 1, ал.1 и ал.2 от Търговския закон 
Долуподписаният

Име: ………………..….. Презиме: …………….…………….. Фамилия: ……………………………

Лична карта  №: ……………..…издадена от: ……………….на: ……………ЕГН: ………………...
Село/ град: ………………… п. код: ……….. Област: ………...…………..Община:………………..

Тел. …………..…… Факс: ………………. E-mail: ……………………………………………………

Навършени години към датата на подаване на заявлението: ………………години
Д Е К Л А Р И Р А М,
-   че не съм свързано лице
 по смисъла на §1, ал. 1 и ал. 2 на Търговския закон
- че няма да използвам по никакъв начин информацията, станала ми известна във връзка и по повод провеждането на търга/конкурса, освен за стриктното изпълнение на служебните ми задължения;

 - че няма да разгласявам по какъвто и да е начин на трети лица информация, станала ми известна във връзка и по повод провеждането на търга/конкурса; 

- че ще осъществя възложената ми задача като председател/зам.-председател/член на комисията по избор на наемател след проведен търг/конкурс само и единствено в обсега на същата, като няма да превишавам правомощията си по никакъв начин, включително няма да изисквам информация от какъвто и да е характер, невключена в обесега на възложената ми задача; 

- че съм запознат, че в случай на неизпълнение на което и да е от декларираните по-горе обстоятелства мога да понеса съответната отговорност пред закона 

- че прочетох настоящата декларация и по свое собствено желание и воля подписах настоящата декларация, оригинал  която оставям в архива на  НУ „Христо Ботев”-гр.Пловдив.

    Известно ми е, че за декларирани неверни данни нося наказателна отговорност съгласно чл. 313 от НК
 Дата:                           





 Декларатор:
  Приложение №2
С П И С Ъ К


На допуснатите кандидати до публичен търг/публично оповестен конкурс
1.
2.

3.

4.





                            ПРЕДСЕДАТЕЛ на комисията:     

                                                                                                                                /............................/









� “1. (1) “Свързани лица” по смисъла на този закон са:


1. съпрузите, роднините по права линия – без ограничения, по съребрена линия – до четвърта степен включително, и роднините по сватовство до трета степен включително;


2. работодател и работник;


3. лицата, едното от които участва в управлението на дружеството на другото;


4. съдружниците;


5. дружество и лице, което притежава повече от 5% от дяловете и акциите, издадени с право на глас в дружеството;


6. лицата, чиято дейност се контролира пряко или косвено от трето лице;


7. лицата, които съвместно контролират пряко или косвено трето лице;


8. лицата, едното от които е търговски представител на другото;


9. лицата, едното от които е направило дарение в полза на другото.





      (2) “Свързани лица” са и лицата, които участват пряко или косвено в управлението, контрола или капитала на друго лице или лица, поради което между тях могат да се уговарят условия, различни от обичайните”.  











